ai4bharat/Pralekha huggingface dataset:
सांख्यिकी आणि कार्यक्रम अंमलबजावणी मंत्रालय
जुलै 2022 च्या महिन्यासाठी औद्योगिक उत्पादन आणि वापरावर आधारित निर्देशांकाचा तात्पुरता अंदाज 
जुलै 2022 या महिन्यासाठी, 2011-12 च्या आधारासह औद्योगिक उत्पादन निर्देशांकाचा तात्पुरता अंदाज 134.6 आहे.जुलै 2022 मधील खाण, उत्पादन आणि वीज या क्षेत्रांतील औद्योगिक उत्पादनांचे निर्देशांक अनुक्रमे 101.1, 135.2 आणि 188.9 इतके आहेत. आयआयपीचे पुनरावलोकन करताना या तात्पुरत्या अंदाजांचा सुधारित अंदाज जाहीर केला जाईल. .
उपयुक्ततेवर -आधारित वर्गीकरणानुसार, जुलै 2022 मध्ये प्राथमिक वस्तूंसाठी निर्देशांक 131.7, भांडवली वस्तूंसाठी 97.8, मध्यवर्ती वस्तूंसाठी 148.9 आणि पायाभूत सुविधा/बांधकाम वस्तूंसाठी 150.1 इतके आहेत. त्याचप्रमाणे जुलै 2022 साठी ग्राहकोपयोगी आणि बिगर - ग्राहक उपयोगी वस्तूंसाठी निर्देशांक अनुक्रमे 121.5 आणि 143.0 इतके आहेत.
राष्ट्रीय औद्योगिक वर्गीकरणाच्या  2-अंकी स्तरावरील विभागीय आणि उपयुक्ततेवर-आधारित वर्गीकरणानुसार जुलै 2022 महिन्याच्या औद्योगिक उत्पादनाच्या निर्देशांकाच्या तात्पुरत्या अंदाजांचे तपशील अनुक्रमे परिशिष्ट I, II आणि III मध्ये दिले आहेत.तसेच ग्राहकांनी औद्योगिक क्षेत्रातील बदलांची नोंद घ्यावी यासाठी, परिशिष्ट IV हे उद्योग समूह  आणि विभागानुसार, मागील 12 महिन्यांचे निर्देशांक प्रत्येक महिन्याला जाहीर करत असते.
5. जुलै 2022 महिन्यासाठी IIP च्या तात्पुरत्या अंदाजासह जून 2022 च्या निर्देशांकांची पहिली आवृत्ती जाहीर करण्यात आली आहे आणि एप्रिल 2022 च्या निर्देशांकांची अंतिम आवृत्ती स्रोत एजन्सींकडून प्राप्त झालेल्या अद्ययावत माहितीनुसार जाहीर झाली आहे.जुलै 2022 साठी तात्पुरता अंदाज, जून 2022 साठी पहिली दुरुस्ती आणि एप्रिल 2022 साठी अंतिम दुरुस्ती प्रसिद्ध करण्यात आली असून अनुक्रमे 89 टक्के, 93 टक्के आणि 95 टक्के इतकी असून हे अंदाज भारित प्रतिसाद दरांवरून संकलित केलेले आहेत.
संरक्षण मंत्रालय
आयएनएस सुनयना जहाजाने दिली दक्षिण आफ्रिकेच्या डर्बन बंदराला भेट
भारतीय नौदलाच्या सुनयना जहाजाने 21-25 ऑगस्ट 23 या कालावधीत दक्षिण आफ्रिकेच्या डर्बन या बंदराला भेट दिली. क्षेत्रातील सर्वांसाठी विकास आणि सुरक्षा  या पंतप्रधानांनी मांडलेल्या दृष्टिकोनाला अनुसरून सागरी भागीदारांसोबतचे भारताचे संबंध दृढ करण्याच्या उद्देशाने ही भेट होती. या भेटीदरम्यान, भारतीय नौदल आणि दक्षिण आफ्रिकेतील नौसैनिक, व्यावसायिक आणि प्रशिक्षण संवाद, डेक भेटी आणि क्रीडा स्पर्धांमध्ये सहभागी झाले. नौसंचालन, अग्निशमन, हानी नियंत्रण आणि जहाजावर शोध व जप्ती अशा विविध बाबींवर संयुक्त प्रशिक्षण सत्रे आयोजित करण्यात आली होती. ‘वसुधैव कुटुंबकम’ संदेशाचा प्रचार करत, दक्षिण आफ्रिकेच्या नौदलकर्मींसह आयएनएस सुनयना जहाजावर एक संयुक्त योग सत्रही आयोजित करण्यात आले.
अभ्यागतांसाठी 23 ऑगस्ट रोजी जहाज खुले ठेवण्यात आले होते. डर्बनमधील भारताच्या महा-वाणिज्यदूत डॉ. थेल्मा जॉन डेव्हिड यांनी जहाजाला भेट दिली आणि जहाजाचे कार्य आणि क्षमता जाणून घेतल्या.
जहाजाने संयुक्तता आणि आंतरकार्यक्षमतेला चालना देण्यासाठी दक्षिण आफ्रिकेच्या नौदलाचे जहाज एसएएस किंग सेखुखुने सोबत सागरी भागीदारी सराव  केला.
सागरी सहकार्य आणि भागीदारी वाढवण्याच्या दिशेने दोन्ही नौदलांनी वचनबद्धता व्यक्त केली असून ही भेट यशस्वीरीत्या पूर्ण झाली.
मंत्रिमंडळ
नवी दिल्लीतल्या एम्सच्या मुख्य आराखड्याला मंत्रिमंडळाची मंजुरी
नवी दिल्ली, 28 फेब्रुवारी 2019
नवी दिल्लीतल्या एम्स अर्थात अखिल भारतीय आयुर्विज्ञान संस्थेला जागतिक दर्जाचे विद्यापीठ करण्यासाठीच्या मुख्य आराखड्याला मंत्रिमंडळाने तत्वतः मंजुरी दिली आहे.
तपशील-
या मुख्य आराखड्याअंतर्गत, येत्या वीस वर्षात, पुनर्विकासाच्या माध्यमातून एम्सला पुरेशी जागा उपलब्ध करण्याची आणि भूमी वापराचे पुनर्नियोजन करून संस्थेच्या पायाभूत संरचनेचा जास्तीत जास्त उपयोग करण्याची व्यवस्था करण्यात आली आहे. एम्सच्या पायाभूत संरचनेचा पुनर्विकास करण्याचा प्रस्ताव आहे.
लाभ –
या प्रस्तावित योजनेमुळे रुग्णांना जागतिक दर्जाच्या आणि अत्याधुनिक सुविधा प्राप्त होणार आहेत.
B.Gokhale/N.Chitale/D.Rane
(Visitor Counter : 49
ऊर्जा मंत्रालय
मोठ्या धरणांसाठीच्या आंतरराष्ट्रीय धरण परिषदेतर्फे  आयोजित धरण आणि नदीपात्रांचा शाश्वत विकास या विषयावरील परिसंवादाचे उद्घाटन
24-27 फेब्रुवारी दरम्यान चार दिवसांचे चर्चासत्र
पॅरिस हवामान करारातील भारताच्या वचनबद्धतेचा ऊर्जामंत्री यांनी केला पुनरुच्चार
नवी दिल्ली, 24 फेब्रुवारी 2021
मोठ्या धरणांसाठीच्या आंतरराष्ट्रीय धरण परिषदेतर्फे  आयोजित धरण आणि नदीपात्रांचा शाश्वत विकास या विषयावरील परिसंवादाचे उद्घाटन प्रमुख अतिथी गजेंद्रसिंह शेखावत, जलशक्ती मंत्री आणि अध्यक्षस्थानी असलेले आर.के.सिंह ऊर्जा आणि नवीकरणीय ऊर्जा राज्यमंत्री  यांच्या हस्ते आज झाले.
केंद्रीय जल आयोग , धरण पुनर्वसन सुधारणा प्रकल्प , राष्ट्रीय जलविज्ञान प्रकल्प  यांच्या सहकार्याने मोठ्या धरणांसाठीच्या आंतरराष्ट्रीय धरण परिषदेच्या वतीने नवी दिल्लीत 'धरण आणि नदीपात्रांचा शाश्वत विकास' या विषयावरील संमिश्र चर्चासत्र 24 ते 27 फेब्रुवारी , 2021 दरम्यान आयोजित केले आहे. देश विदेशातील 300 पेक्षा अधिक प्रतिनिधी या चर्चासत्रात सहभागी झाले आहेत. ऊर्जामंत्र्यांनी आपल्या भाषणात सांगितले की, जल, सौर, पवन आणि जैव ऊर्जा यांसारख्या जीवाश्म इंधनानाद्वारे, आपल्या ऊर्जा क्षेत्रात आम्ही विविधता आणत आहोत. हे ऊर्जेचे स्रोत स्वच्छ आणि किफायतयशीर आहेत, असे त्यांनी नमूद केले. पॅरिस हवामान करारातील भारताच्या वचनबद्धतेचा त्यांनी पुनरुच्चार केला. ते पुढे म्हणाले की, आपले दरडोई उत्पन्न जागतिक सरासरीच्या एक तृतीयांश असूनही जागतिक तापमानवाढ 2 अंश सेल्सिअसच्यावर जाण्यापासून रोखण्याच्या मार्गावर कृती करणारी आपणच मोठी अर्थव्यवस्था आहोत.
भारतीय धरण अभियांत्रिकी व्यावसायिक आणि संस्थांना आपले अनुभव ,कल्पना तसेच नवी सामग्री, बांधकाम तंत्रज्ञान, तपासणी तंत्रातील प्रगती, उत्तम अभियांत्रिकी कार्यपद्धती, धरण सुरक्षा आदी विषयांवरील नवीन घडामोडी सांगण्याच्या दृष्टीने उत्तम संधी उपलब्ध करून देण्यासाठी या परिसंवादाचे आयोजन करण्यात आले आहे. संस्थात्मक बळकटीकरण आणि राष्ट्रीय जल विज्ञान प्रकल्प  यासह मोठ्या धरणांच्या सुरक्षा आणि कार्यक्षमता, त्या धरणांशी संबंधित अन्य संरचना सुधारण्यासाठी जलशक्ती मंत्रालयाच्या पथदर्शी कार्यक्रमाची कामगिरी असलेला धरण पुनर्वसन सुधारणा प्रकल्प  आणि राष्ट्रीय जलविज्ञान प्रकल्प जागतिक बँकेच्या सहकार्याने, जागतिक धरण समुदायाला सादर केला आहे. हा समुदाय भारताचा विकास आणि धरण पुनर्वसन सुधारणा प्रकल्प  आणि राष्ट्रीय जलविज्ञान प्रकल्प च्या यशस्वी अंमलबजावणीच्या दृष्टीने उत्सुक आहे.
43 देशांमधील, पूर्ण मजकूर असलेली 285 तांत्रिक कागदपत्रे राष्ट्रीय आणि आंतरराष्ट्रीय धरण तज्ज्ञांना प्राप्त झाली आहेत. यापैकी 130 सादरीकरणे 27 तांत्रिक सत्रांच्या माध्यमातून सादर केली जातील, याशिवाय 30 हून अधिक सादरीकरणे 27 फेब्रुवारी 2021 रोजी आयोजित आभासी व्यासपीठाच्या माध्यमातून आयोजित सात कार्यशाळांमध्ये सादर होतील.धरणाची रचना ,कामगिरी ,पुनर्वसन आणि पर्यावरणीय बाबींशी संबंधित अनुभवांचे आणि नवीन घडामोडींचे आदान- प्रदान या सादरीकरणाच्या माध्यमातून होईल, ज्यामुळे या विषयावरील ज्ञानाला नक्कीच नवा आयाम मिळेल. “धरण प्रकल्पांमध्ये नाविन्यपूर्ण वित्तपुरवठा ,धरण अभियांत्रिकी मधील भू- संश्लेषण वापर” यावरील विशेष सत्रा व्यतिरिक्त सहा कार्यशाळा विविध विषयांवर आयोजित केल्या आहेत. या परिसंवादा दरम्यान, धरणे आणि नदीपत्रांचा विकासाच्या दृष्टीने 21 व्या शतकातील आव्हानांचा सामना करण्यासाठीचे तंत्रज्ञान प्रदर्शन आयोजित केले आहे.
S.Thakur/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 175
कृषी मंत्रालय
महाराष्ट्रातील सातारा जिल्ह्यात पीएम-किसान सन्मान निधी योजनेचे 5.4 लाख लाभार्थी
सातारा जिल्ह्यातील पीएम-किसान सन्मान निधी लाभार्थ्यांना आजपर्यंत 1295.95 कोटी रुपयांचे वितरण
मुंबई/नवी दिल्ली, 1 ऑगस्ट 2023
महाराष्ट्रातील सातारा जिल्ह्यात, एकूण मंजूर आणि सत्यापित प्रधानमंत्री किसान सन्मान निधी  लाभार्थ्यांची संख्या 5,49,385 आहे आणि योजना सुरू झाल्यापासून आजपर्यंत या लाभार्थ्यांना 1,252.95 कोटी रुपये वितरित करण्यात आले आहेत. केंद्रीय कृषी आणि शेतकरी कल्याण मंत्री नरेंद्र सिंह तोमर यांनी आज लोकसभेत ही माहिती दिली.
प्रधान मंत्री किसान सन्मान निधी , ही केंद्रीय क्षेत्र योजना आहे, ज्याचा उद्देश देशभरातील शेतीयोग्य भूधारक शेतकरी कुटुंबांना काही अपवादात्मक निकषांच्या अधीन राहून आर्थिक सहाय्य प्रदान करणे हा आहे. या योजनेअंतर्गत वर्षाला 6000/- रुपये 2000/- रुपयांच्या तीन समान हप्त्यांमध्ये, लाभार्थ्यांच्या आधार निगडित बँक खात्यात थेट वर्ग केले जातात. प्रधानमंत्री किसान सन्मान निधी  योजनेअंतर्गत जून 2023 पर्यंत एकूण 13 हप्ते जारी करण्यात आले आहेत.
S.Patil/V.Joshi/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 71
विज्ञान आणि तंत्रज्ञान मंत्रालय
भारतीय वैज्ञानिकांनी भुईमुगाच्या टरफलांपासून विकसित केल्या उर्जासक्षम स्मार्ट स्क्रीन्स
नवी दिल्ली, 12 नोव्हेंबर 2020
भारतीय वैज्ञानिकांनी पर्यावरण स्नेही स्मार्ट स्क्रीन विकसित केला असून हा स्क्रीन खाजगीपणाचे संरक्षण करण्याबरोबरच यातून बाहेर पडणारा प्रकाश आणि उष्णता नियंत्रित करुन, उर्जा संवर्धन देखील करतो. यामुळे वातानुकूलनाचा भारही कमी लागतो. विशेष म्हणजे हा स्मार्ट स्क्रीन भुईमुगाच्या टाकावू शेंगांपासून बनवण्यात आला आहे.
विज्ञान आणि तंत्रज्ञान संस्थेच्या अखत्यारीत असलेल्या बंगळूरूच्या ‘नैनो अँड सॉफ्ट मॅटर सायन्स’ , या स्वायत्त संस्थेतील प्रा. एस. कृष्णप्रसाद यांच्या नेतृत्वाखालील संशोधकांच्या एका गटाने, डॉ. शंकर राव यांच्यासह,भुईमुगाच्या टरफलांपासून हे सेल्युलाईड आधारित स्मार्ट स्क्रीन बनवले आहेत.
या स्मार्ट स्क्रीन अॅप्लीकेशन मध्ये द्रव स्फटिक रेणू आणि पॉलीमर मेट्रिक्स एकत्रित करण्यात आले आहेत. नैनोस्फटिक सेल्युलोस चा वापर करुन हे मेट्रिक्स तयार करण्यात आले आहेत आणि हे सेल्युलोज भुईमुगाच्या टरफलांपासून तयार करण्यात आले आहेत. आयआय टी रूडकी येथील प्रो युवराज सिंग नेगी यांच्या चमूने हे सेल्युलोज तयार केले आहेत.
त्यांनी विकसित केलेले हे उपकरण अप्लाईड फिजिक्स चा भाग आहे. पॉलीमर आणि द्रव स्फटिक योग्य प्रमाणात एकत्र झाल्यास त्यांच्या एकत्रित गुणधर्मातून स्मार्ट स्क्रीनसाठी आवश्यक ते ऑप्टीकल गुणधर्म तयार होतात.
हे उपकरण कोणत्याही कृषी टाकावू वस्तूपासून तयार केले जाऊ शकते, मात्र भुईमुग टरफलाच्या कचऱ्यापासून तयार झालेले, स्मार्ट स्क्रीन अतिशय प्रभावी असल्याचे आढळले आहे.
या स्क्रीन मुळे आपले खाजगीपण तर जपले जातेच, त्यशिवाय उर्जा संवर्धनासाठी देखील त्याचा उपयोग होतो. उदाहरणार्थ, एखाद्या खिडकीच्या काचेला ही स्मार्ट स्क्रीन लावली, तर ती काच पारदर्शक राहील, मात्र त्यातून येणारे विकिरण, अतिरिक्त प्रकाश आणि उष्णता यामुळे नियंत्रित ठेवता येईल. यामुळे आतला भाग गार राहू शकेल.Jaydevi PS/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 172
आरोग्य आणि कुटुंब कल्याण मंत्रालय
डॉ मनसुख मांडविया यांनी 9 राज्ये/केंद्रशासित प्रदेशांच्या कोविड19 आणि देशव्यापी कोविड प्रतिबंधक लसीकरण प्रगती संदर्भात सार्वजनिक आरोग्य तयारीचा घेतला आढावा
नवी दिल्ली, 25 जानेवारी 2022
“गृहविलगीकरणातच कोविड 19 मधून बरे होत असलेल्या देशभरातील उपचाराधीन रुग्णांची संख्या पाहता, लाभार्थ्यांना वेळेवर दर्जेदार आरोग्य सेवा उपलब्ध करून देण्यासाठी  दूरध्वनी वैद्यकीय सल्ला सेवांचा विस्तार करण्यावर लक्ष केंद्रित करणे महत्त्वाचे आहे” असे केंद्रीय आरोग्य आणि कुटुंब कल्याण मंत्री डॉ. मनसुख मांडविया यांनी म्हटले आहे.
राज्यांचे आरोग्य मंत्री आणि प्रधान सचिव/अतिरिक्त मुख्य सचिव आणि नऊ राज्ये/केंद्रशासित प्रदेश  च्या प्रशासकांशी संवाद साधताना त्यांनी ही माहिती दिली. केंद्रीय आरोग्य आणि कुटुंब कल्याण राज्यमंत्री डॉ. भारती प्रवीण पवार आणि निती आयोगाचे सदस्य  डॉ. व्हीके पॉल यावेळी उपस्थित होते.
राज्ये आणि केंद्रशासित प्रदेशांनी हब आणि स्पोक मॉडेलचा अवलंब करण्याचे आवाहन त्यांनी केले आणि दूरदृश्य-सल्लागाराची अधिकाधिक केंद्रे उघडली जातील याची खातरजमा करण्यास सांगितले. यामुळे जिल्हा केंद्रांवर तैनात असलेल्या तज्ज्ञांचा सल्ला मिळणं लाभार्थींसाठी सोपे होईल. ईसंजीवनी, 2.6 कोटी पेक्षा जास्त लाभार्थ्यांना सेवा प्रदान करण्यात सक्षम आहे. इथे लोक घरातूनच वैद्यकीय सल्ला प्राप्त करु शकतात असेही त्यांनी सांगितले.
केंद्रीय आरोग्य राज्यमंत्री डॉ. भारती प्रवीण पवार यांनी सध्या रुग्णसंख्या वाढत असताना, दक्षता आणि सतर्कतेच्या गरजेवर भर दिला. राज्ये/केंद्रशासित प्रदेशांनी कोणत्याही परिस्थितीसाठी अत्यावश्यक औषधांची उपलब्धता सुनिश्चित करावी. कमतरता असेल तर वेळेवर खरेदीची मागणी नोंदवण्याचे आवाहन त्यांनी केले.
M.Chopade/V.Ghode/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 93
आयुष मंत्रालय
आयुष मंत्र्यांनी राष्ट्रीय आयुष अभियान आणि आयुष आरोग्य आणि कल्याण केंद्रांच्या परिचालनाचा घेतला आढावा
नवी दिल्ली, 30 जुलै 2020
आयुष राज्यमंत्री  श्रीपाद येसो नाईक यांनी आज राष्ट्रीय आयुष अभियानाच्या केंद्र पुरस्कृत योजनेचा आणि आयुष आरोग्य आणि कल्याण केंद्राच्या परिचालनाचा आढावा घेण्यासाठी सर्व राज्ये / केंद्रशासित प्रदेशांच्या आरोग्य / आयुष मंत्र्यांच्या वेबिनारचे अध्यक्षपद भूषवले.
राज्य वार्षिक कृती योजना, उपयोग प्रमाणपत्रे, फिजिकल आणि आर्थिक प्रगती अहवाल, थेट लाभ हस्तांतरण संबंधित माहिती मंत्रालयाला ऑनलाईन पद्धतीने सादर करण्यासाठी नाईक यांनी राष्ट्रीय आयुष अभियानासाठी समर्पित वेब पोर्टल सुरु केले. आयुष मंत्रालयाच्या या उपक्रमामुळे सरकारच्या धोरणानुसार माहिती तंत्रज्ञानाचा वापर करुन पारदर्शकता येईल आणि काम करणे सुलभ होईल. आयुष आरोग्य आणि कल्याण केंद्रे स्थापन करण्यासाठी मार्गदर्शक सूचनांसह 4 प्रकाशनेही त्यांनी जारी केली.
वेबिनारमध्ये, 15 आरोग्य / आयुष मंत्र्यांनी आयुष आरोग्य आणि कल्याण केंद्रांचे परिचालन आणि त्यांच्या राज्ये / केंद्रशासित प्रदेशात राष्ट्रीय आयुष अभियानाची प्रगती आणि अंमलबजावणी याबाबत आपले विचार मांडले. आरोग्य / आयुष मंत्र्यांनी आयुष आरोग्य कल्याण केंद्र कार्यान्वित करण्यासाठी आणि राष्ट्रीय आयुष अभियानांतर्गत मंजूर केलेल्या कामांबाबत लक्षणीय प्रगती करण्यासाठी आपले संपूर्ण सहकार्य सुनिश्चित केले.
व्हिडिओ कॉन्फरन्सला संबोधित करताना श्रीपाद नाईक यांनी आरोग्य / आयुष मंत्र्यांना सद्य परिस्थितीत प्राथमिक आरोग्य सेवा प्रणाली बळकट व्हावी आणि आयुष आरोग्य सेवा गरजूंपर्यंत पोहचावी यासाठी आयुष आरोग्य आणि कल्याण केंद्रांची लवकर स्थापना आणि कार्यान्वयन करण्याकडे लक्ष देण्याची विनंती केली राष्ट्रीय आयुष अभियान आणि आयुष आरोग्य आणि कल्याण केंद्र अंतर्गत मंजूर झालेल्या कामाना गती देण्याची गरज त्यांनी अधोरेखित केली, जेणेकरून त्याचा फायदा सर्वसामान्यांपर्यंत पोहोचेल.
राज्य / केंद्र शासित प्रदेशांचे आरोग्य / आयुष मंत्री, प्रधान सचिव / सचिव , आयुक्त / संचालक या वेबिनारमध्ये सहभागी झाले होते.
या वेळी आयुष सचिव राजेश कोटेचा म्हणाले की, आयुष आरोग्य आणि कल्याण केंद्र ही सार्वजनिक आरोग्य यंत्रणेत सार्वजनिक आरोग्यासाठी आपली कार्यक्षमता स्थापित करण्याची एक संधी आहे. राज्ये / केंद्रशासित प्रदेशांना देण्यात आलेल्या निधीचा वेळेवर वापर करण्यावर त्यांनी भर दिला. आयुषचे सहसचिव, रोशन जग्गी यांनी राष्ट्रीय आयुष अभियान आणि आयुष आरोग्य आणि कल्याण केंद्रांबाबत माहिती दिली आणि सर्व राज्ये आणि केंद्रशासित प्रदेशांना त्यांना दिलेल्या उद्दिष्टानुसार आयुष आरोग्य आणि कल्याण केंद्रे वेळेवर कार्यान्वित करण्याची विनंती केली.M.Chopade/S.Kane/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 177
पंतप्रधान कार्यालय
पंतप्रधानांनी महामहीम ओलाफ शोल्झ यांचे जर्मन संघराज्याच्या प्रमुखपदी निवडून आल्याबद्दल केले अभिनंदन
नवी दिल्ली 09 डिसेंबर 2021
पंतप्रधान नरेंद्र मोदी यांनी महामहीम ओलाफ शोल्झ यांचे जर्मन संघराज्याच्या प्रमुखपदी निवडून आल्याबद्दल अभिनंदन केले आहे.
ट्विट संदेशात पंतप्रधान म्हणाले;
“जर्मन संघराज्याचे प्रमुख म्हणून निवडून आल्याबद्दल मी ओलाफ शोल्झ यांचे हार्दिक अभिनंदन करतो. भारत आणि जर्मनी यांच्यातील धोरणात्मक भागीदारी आणखी मजबूत करण्यासाठी भविष्यात एकमेकांसोबत अधिक सहकार्याने काम करण्याबाबत मी आशावादी आहे.”
पर्यावरण, वन एवं जलवायु परिवर्तन मंत्रालय
आंतरराष्ट्रीय सौर आघाडीमध्ये अमेरिका बनले 101वे सभासद राष्ट्र
आंतरराष्ट्रीय सौर आघाडी मजबूत होऊन भविष्यात जगाला स्वच्छ ऊर्जा स्रोत पुरवण्याच्या कामाला चालना मिळेल : भूपेंदर यादव
पंतप्रधान नरेंद्र मोदींनी पुढाकार घेऊन तयार केलेल्या आंतरराष्ट्रीय सौर आघाडीत सामील होताना आम्हाला आनंद होत आहे : जॉन केरी
नवी दिल्ली, 10 नोव्हेंबर 2021
जागतिक स्तरावर सौरऊर्जेच्या स्वीकाराला मोठी चालना देणारे एक पाऊल म्हणून अमेरिकेने आंतरराष्ट्रीय सौर आघाडीचे सभासदत्व स्वीकारल्याचे हवामान बदल या विषयातील अमेरिकेचे विशेष राजदूत जॉन केरी यांनी सांगितले.
सौर ऊर्जेच्या माध्यमातून जागतिक स्तरावर ऊर्जा परिवर्तनाला चालना देणाऱ्या आंतरराष्ट्रीय सौर आघाडीच्या करारावर स्वाक्षऱी करणारे अमेरिका हे 101 वे राष्ट्र आहे.
"ही काळाची गरज आहे आणि पंतप्रधान नरेंद्र मोदी यांनी पुढाकार घेऊन तयार केलेल्या आंतरराष्ट्रीय सौर आघाडीत सामील होताना आम्हाला आनंद होत आहे.", असे या कराराच्या आराखड्यावर स्वाक्षऱ्या करताना अमेरिकेचे हवामान बदलासंबंधीचे विशेष राजदूत जॉन केरी यांनी सांगितले.
"काही तपशीलांवर काम केल्यानंतर या प्रक्रियेचा भाग बनताना आम्हाला आनंद होत आहे. जागतिक स्तरावर सौर ऊर्जेच्या वापरासाठी हे महत्त्वाचे योगदान आहे विशेषतः विकसनशील देशांसाठी हे जास्त महत्त्वाचे आहे", असे ते म्हणाले.
आंतरराष्ट्रीय सौर आघाडीची घोषणा पंतप्रधान नरेंद्र मोदी आणि फ्रान्सचे राष्ट्राध्यक्ष फ्रान्सवा होलांद यांनी 30 नोव्हेंबर 2015 रोजी फ्रान्समध्ये पॅरिस येथे भरलेल्या  या संयुक्त राष्ट्रांच्या 21 व्या हवामान बदल परिषदेत केली होती.
संयुक्त राष्ट्रांचे माजी सचिव बान की मून हे आंतरराष्ट्रीय सौर आघाडीच्या स्थापनेच्या वेळी उपस्थित होते. त्याशिवाय सौरऊर्जेला चालना देण्याच्या उद्देशाने या आघाडीत सहभागी होण्याची ग्वाही देणाऱ्या 120 देशांचे प्रमुख ही यावेळी उपस्थित होते.
आंतरराष्ट्रीय सौर गटाचा 101 वा सभासद होण्याच्या अमेरिकेच्या निर्णयाचे केंद्रीय पर्यावरण, वने आणि हवामानबदल मंत्री भूपेंद्र यादव यांनी स्वागत केले. "यामुळे आंतरराष्ट्रीय सौर आघाडी चळवळ बळकट होईल आणि जगाला स्वच्छ ऊर्जा स्रोत पुरवण्याच्या भविष्यातील कृतीला चालना मिळेल", असे ते म्हणाले.
S.Patil/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 812
नागरी उड्डाण मंत्रालय
पुण्यासह भारतीय विमानतळ प्राधिकरणाचे चार विमानतळ आणि संयुक्त उपक्रमातील तीन विमानतळांनी डिजी यात्रा बायोमेट्रिक बोर्डिंग प्रणालीची प्राथमिक चाचणी पूर्ण केली आहे
डिजी यात्रा योजनेचा पहिला टप्पा निवडक विमानतळांवर 2022 मध्ये सुरु करण्याची योजना आहे
नवी दिल्ली, 16 डिसेंबर 2021
वाराणसी, पुणे, कोलकाता आणि विजयवाडा हे भारतीय विमानतळ प्राधिकरणाचे  चार विमानतळ आणि हैदराबाद इंटरनॅशनल एअरपोर्ट लिमिटेड , बंगलोर इंटरनॅशनल एअरपोर्ट लिमिटेड , आणि दिल्ली इंटरनॅशनल एअरपोर्ट लिमिटेड  या तीन संयुक्त उपक्रमातील विमानतळांनी केवळ 'प्रवासाच्या दिवसासाठी' नोंदणीसह डिजी यात्रा बायोमेट्रिक बोर्डिंग प्रणालीची प्राथमिक चाचणी पूर्ण केली आहे. यामुळे विमानतळ, विमान कंपन्या इत्यादींच्या संसाधनांचा योग्य वापर होईल. डिजी यात्रा सेंट्रल इको-सिस्टम वेगवान आंतरराष्ट्रीय प्रवासासाठी आंतरपरिचालनासाठीआयएटीए  ट्रॅव्हल पासच्या जागतिक प्रक्रियेशी सुसंगत आहे.
डिजी यात्रा योजना विविध विमानतळांवर टप्प्याटप्प्याने राबवण्यात येणार आहे. पहिल्या टप्प्यात, 2022 मध्ये निवडक विमानतळांवर ही योजना राबवली जाईल.
भारतीय विमानतळ प्राधिकरणाने पुढील 4-5 वर्षात नवीन विमानतळांचा विकास आणि विद्यमान विमानतळांचा विस्तार/सुधारणा करण्यासाठी 25,000 रुपये गुंतवणुकीची योजना हाती घेतली आहे. यामध्ये विद्यमान टर्मिनल्सचा विस्तार आणि सुधारणा, नवीन टर्मिनल्सची स्थापना, विद्यमान धावपट्टी, ऍप्रन, विमानतळ दिशादर्शक सेवा , कंट्रोल टॉवर्स, तांत्रिक ब्लॉक्स इत्यादींचा विस्तार किंवा मजबुतीकरण यांचा समावेश आहे.
नागरी विमान वाहतूक मंत्रालयाचे राज्यमंत्री  व्ही.के. सिंग  यांनी आज लोकसभेत एका प्रश्नाच्या लेखी उत्तरात ही माहिती दिली.
S.Patil/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 134
राष्ट्रपती कार्यालय
राष्ट्रपतींच्या हस्ते राष्ट्रीय शिक्षक पुरस्कार प्रदान
विद्यार्थ्यामधली आगळी क्षमता ओळखून, त्या क्षमता विकसित करण्यात त्यांना मदत करणे ही शिक्षक आणि पालकांचीही जबाबदारी : राष्ट्रपती द्रौपदी मुर्मु
नवी दिल्ली, 5 सप्टेंबर 2023
आजच्या शिक्षक दिनाचे औचित्य साधत, राष्ट्रपती द्रौपदी मुर्मु यांच्या हस्ते विज्ञान भवन इथे झालेल्या एका समारंभात, राष्ट्रीय शिक्षक पुरस्कार प्रदान करण्यात आले.
यावेळी राष्ट्रपती म्हणाल्या, की प्रत्येकाच्या आयुष्यात प्राथमिक शिक्षणाला अनन्यसाधारण आणि मूलभूत महत्त्व आहे. मुलांच्या सर्वांगीण आणि समतोल विकासासाठी, अनेक शिक्षणतज्ञ ‘तीन एच’ च्या सूत्राविषयी बोलत असतात, त्यापैकी पहिलं एच म्हणजे हार्ट , दूसरा एच म्हणजे हेड  आणि तिसरा एच म्हणजे हँड  असे त्या पुढे म्हणाल्या. हृदयाचा संबंध संवेदनशीलतेशी असतो, मानवी मूल्यांशी, चारित्र्य निर्माणाशी आणि नैतिकतेशी असतो.
शिक्षण क्षेत्रात, महिलांचा सहभाग लक्षात घेता, पुरस्कारप्राप्त शिक्षकांमध्येही शिक्षिकांची संख्या अधिक असायला हवी, अशी अपेक्षा त्यांनी व्यक्त केली. महिला सक्षमीकरणासाठी विद्यार्थिनी आणि शिक्षिका दोघींनाही प्रोत्साहन देणे अत्यंत आवश्यक आहे, यावर त्यांनी भर दिला.
शिक्षक देशाच्या भविष्याचे शिल्पकार आहेत, असे राष्ट्रपती मुर्मू म्हणाल्या. उत्तम शिक्षण मिळणे हा प्रत्येक मुलाचा मुलभूत अधिकार आहे आणि हे ध्येय गाठण्यात शिक्षकांची भूमिका अतिशय महत्वाची आहे. राष्ट्रीय शैक्षणिक धोरण 2020 मध्ये राष्ट्र निर्माते म्हणून शिक्षकांचे महत्व स्पष्टपणे नमूद करण्यात आले आहे.
राष्ट्रपती मुर्मू म्हणाल्या की हे प्रत्येक मूलात असलेल्या आगळ्या क्षमता आणि गुण ओळखून त्यांचा विकास करण्यासाठी संवेदनशीलतेने प्रयत्न करणे हे प्रत्येक शिक्षकाचे कर्तव्य आहे. प्रत्येक पालकाची इच्छा असते की त्यांच्या पाल्याकडे विशेष लक्ष दिले जावे, त्यांना प्रेमाची वागणूक मिळावी आणि ते आपल्या पाल्यांना मोठ्या विश्वासाने शिक्षकांच्या हवाली करत असतात, असे राष्ट्रपती मुर्मू यावेळी म्हणाल्या.
राष्ट्रपतींचे संपूर्ण भाषण ऐकण्यासाठी इथे क्लिक कराN.Chitale/R.Aghor/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 83
पेट्रोलियम आणि नैसर्गिक वायू मंत्रालय
घरगुती स्वयंपाकाचा गॅस एल पी जीमधील तोटा भरून काढण्यासाठी सार्वजनिक क्षेत्रातील तेल विपणन कंपन्यांना एकरकमी अनुदान म्हणून 22,000 कोटी रूपये देण्याच्या प्रस्तावाला केंद्रीय मंत्रिमंडळाने दिली मंजुरी
नवी दिल्ली, 12 ऑक्टोबर 2022
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने आज सार्वजनिक क्षेत्रातील तीन तेल विपणन कंपन्यांना 22,000 कोटी रुपयांचे एकरकमी अनुदान देण्याच्या पेट्रोलियम आणि नैसर्गिक वायू मंत्रालयाच्या प्रस्तावाला मंजुरी दिली आहे. हे अनुदान इंडियन ऑइल कॉर्पोरेशन लिमिटेड , भारत पेट्रोलियम कॉर्पोरेशन लिमिटेड  आणि हिंदुस्तान पेट्रोलियम कॉर्पोरेशन लिमिटेड  या कंपन्यांमध्ये वितरीत केले जाईल.
या मंजुरीमुळे सार्वजनिक क्षेत्रातील तेल विपणन कंपन्यांना आत्मनिर्भर भारत अभियानाप्रति त्यांची वचनबद्धता सुरू ठेवण्यास मदत होईल , त्याचबरोबर देशात एलपीजीचा अखंड पुरवठा सुनिश्चित होईल आणि मेक इन इंडिया उत्पादनांच्या खरेदीला चालना मिळेल.
आयओसीएल, बीपीसीएल, एचपीसीएल या सार्वजनिक क्षेत्रातील तेल विपणन कंपन्यांद्वारे ग्राहकांना घरगुती स्वयंपाकासाठीचे गॅस सिलिंडर नियंत्रित किंमतींवर पुरवले जातात.
जून 2020 ते जून 2022 या कालावधीत, एलपीजीच्या आंतरराष्ट्रीय किमती सुमारे 300% ने वाढल्या. परंतू आंतरराष्ट्रीय स्तरावरील एलपीजी किमतीतील चढ-उतारांपासून ग्राहकांना सुरक्षित ठेवण्यासाठी, किमतीतील ही वाढ पूर्णपणे घरगुती एलपीजीच्या ग्राहकांवर लागू केली नाही. त्यामुळे, या कालावधीत घरगुती एलपीजी सिलेंडरच्या किमती केवळ 72% ने वाढल्या आहेत. यामुळे या तेल कंपन्यांचे मोठे नुकसान झाले आहे.
हे नुकसान सहन करूनही, सार्वजनिक क्षेत्रातील या तीन तेल विपणन कंपन्यांनी देशात स्वयंपाकाच्या या अत्यावश्यक इंधनाचा निरंतर पुरवठा सुनिश्चित केला आहे.
S.Kane/V.Yadav/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 87
राष्ट्रपती कार्यालय
राष्ट्रपती कोविंद राष्ट्रपती भवनातील 23-24 नोव्हेंबरला राज्यपाल आणि नायब राज्यपालांच्या दोन दिवसीय परिषदेचे अध्यक्षपद भूषवणार
नवी दिल्ली, 21 नोव्हेंबर 2019
राष्ट्रपती राम नाथ कोविंद येत्या 23 आणि 24 नोव्हेंबरला राष्ट्रपती भवनात होणाऱ्या राज्यपाल आणि नायब राज्यपालांच्या दोन दिवसीय परिषदेचे अध्यक्षपद भूषवणार आहेत. कोविंद यांच्या अध्यक्षतेखाली होणारी ही तिसरी परिषद आहे.
या परिषदेत अनेक महत्वपूर्ण विषयांवर चर्चा होणार आहे. यामध्ये आदिवासींचे प्रश्न, कृषी क्षेत्रातील सुधारणा, जल जीवन अभियान, उच्च शिक्षणासाठी नवीन शैक्षणिक धोरण आणि जीवन सुलभीकरणासाठी प्रशासन आदींचा समावेश आहे.
सर्व राज्य आणि केंद्र शासित प्रदेशातील राज्यपाल आणि नायब राज्यपाल या परिषदेला उपस्थित राहणार आहेत. उप-राष्ट्रपती, पंतप्रधान, केंद्रीय गृह, कृषी, कायदा, मनुष्यबळ विकास, आदिवासी कल्याण, जलशक्ती मंत्री तसेच निती आयोगाचे मुख्य कार्यकारी अधिकारी आणि विविध मंत्रालयांचे वरिष्ठ अधिकारीही या परिषदेत सहभागी होणार आहेत.
22 नोव्हेंबर 2019 रोजी केंद्र शासित प्रदेशांसाठी विविध योजना आणि यश यासंदर्भात विशेष सत्र होणार आहे. केंद्रीय गृहमंत्री, मंत्रिमंडळ सचिव तसेच इतर वरिष्ठ अधिकारी उपस्थित राहणार आहेत.
G.Chippalkatti/J.Patankar/D.Rane
(Visitor Counter : 57
उपराष्ट्रपती कार्यालय
महावीर जयंतीच्या पूर्वसंध्येला उपराष्ट्रपतींकडून जनतेला शुभेच्छा
नवी दिल्ली, 16 एप्रिल 2019
उपराष्ट्रपती एम. व्यंकय्या नायडू यांनी महावीर जयंतीनिमित्त जनतेला शुभेच्छा दिल्या आहेत. भगवान महावीरांनी अहिंसा, सत्य आणि करुणेचा संदेश दिला. त्यांची शिकवण सार्वत्रिक असल्याने संपूर्ण जगासाठी समर्पक असल्याचे उपराष्ट्रपतींनी म्हटले आहे.
या पवित्र प्रसंगी भगवान महावीरांची शिकवण आत्मसात करण्यासाठी पुन्हा कटीबद्ध होऊ या आणि अधिक शांततामय विश्वासाठी स्वत:ला वाहून घेऊ या, असे त्यांनी नमूद केले आहे.
M.Chopade/N.Chitale/D.Rane
(Visitor Counter : 140